Poliţiştii au percheziţionat miercuri dimineaţă una dintre locuinţele auto-intitulatului 'rege al romilor', Dorin Cioabă. O căutau pe soţia acestuia, care este anchetată alături de alte zeci de persoane. Miercuri seară, Dorin Cioabă a fost reținut. Procurorii îi acuză de evaziune fiscală și spălare de bani. Prejudiciul depășește 5 milioane de euro.

Percheziții la Palatul ”Regelui” Cioabă EMBED VIDEO LINK CU VIDEO Embed: Link:

ORA 22.25 Dorin Cioabă a fost reținut.

ORA 13:00 Polițiștii au dus-o la audieri pe soţia lui Dorin Cioabă, Sighişoara. Dorin Cioabă a declarat că în dosar sunt vizate două societăţi pe care aceasta le administrează, care au colaborat cu firme ale romilor din Strehaia. Potrivit lui, de fapt totul a pornit de la 4 facturi de 20.000 de lei despre care anchetatorii susţin că sunt fictive, transmite Telejurnalul.

Și în Strehaia polițiștii au descins la 8 palate ale romilor, de unde au ridicat pentru audieri mai mulți suspecți.

Au fost verificate documente contabile ale firmelor prin care indivizii au făcut tranzacții fictive de milioane de euro.

32 de suspecți sunt anchetați în acest caz.

ORA 08:00 28 percheziţii au loc, miercuri dimineață, în opt judeţe şi în Bucureşti la persoane bănuite de evaziune fiscală şi spălare de bani.

Percheziţiile se desfăşoară în judeţele Mehedinţi, Timiş, Argeş, Cluj, Sibiu, Hunedoara, Dolj, Gorj şi în Bucureşti. Între 2009 şi 2014, persoalele suspectate ar fi înregistrat în contabilitatea unor firme facturi fiscale fictive.

Potrivit unor surse poliţieneşti, este vizat de percheziţii Dorin Cioabă, autointitulat rege al romilor. Prejudiciul adus bugetului de stat se ridică la 5 milioane de euro.

Valoarea acestora depăşeşte 18 milioane de euro, sumă pentru care ar fi dedus ilegal TVA. Prejudiciul adus bugetului de stat este de 5 milioane de euro. 32 de persoane vor fi duse la audieri, a transmis Andrei Marinas de la studioul TVR Craiova.

ŞTIRILE ZILEI